**Dan Turèll: At være beat (1971)**

"At være beat er at stå på et gadehjørne

og være sindssygt høj" - GREGORY CORSO

At være beat er at stå på et gadehjørne og være sindssygt høj
At være beat er at sidde i et automatvaskeri på Gl. Kongevej og

                             pludselig høre Gregory Corsos stemme komme

                             ud af tørretumbleren

At være beat er at løbe hen til en boghandler og stjæle en blok

                            og en speedmarker for at kunne skrive denne

                            tilstand
At være beat er at fyre piben og sætte sig på skraldespandene i

                            baggården mens vinden blæser gennem bladene
At være beat er at stå foran automatvaskeriet med psychedeliske

                            øjne og sé bilansigter køre forbi
At være beat er at følge med tøjet ind i tørretumblerens og

                            drycleanernes cyklusser
At være beat er at sidde på Spies' kundebænk og recorde og skulle

                            til Algier i morgen men uden Spies
At være beat er at acceptere hvad der er at acceptere og opleve

                            hvad der er at opleve

At være beat er at regne med at éns fingre nok er éns eneste fingre
At være beat er at være klar til at springe hélt ud når som helst og

                             aldrig gøre det før
At være beat er hvad som helst og selvfølgelig ingenting
At være beat er uden betydning hvis man enten er det eller ikke

                             er det
At være beat er en af titusind muligheder i sproget.
At være beat er at tone ud over gade og hustage via sin egen

                             svimlende hånd

ALL TIME GREATEST HITS

At være beat er en spontan tankerække startet af Gregory Corso

                               en mulig kæde som enhver kan tilsætte sit

                               personlige bidrag
At være beat er en tilfældig indkodning som nu sprøjter ud i

                               vilkårlige pletter på papiret
At være beat er at være ingenting at være villig til at være hvad

                               som helst selv sig selv

At være beat er at dreje udad uden på forhånd at ha bekymret sig

                               om hvorhen det kan gå